Jørn Dohrmann (DF), 2005-06-08:
Jeg vil godt ligesom starte med at kommentere den socialdemokratiske ordfører, som jeg er oppe imod, lidt.
Store mål blev der talt om hver eneste gang.
Vi er jo næsten tilbage i samme gænge som dengang, hvor det var, at Socialdemokratiet var ved magten, hvor man lavede store budgetter for, hvad der skulle ske på miljøområdet, men udmøntede man egentlig pengene til det, de egentlig skulle?
Næ, de blev aldrig udmøntet, så derfor blev der heller ikke udført så meget.
Men det er ikke bare det, at vi får store mål.
Og der er det som sagt også af andre ordførere, at der er der nogle ambitiøse mål.
Der er en række initiativer, der allerede på nuværende tidspunkt er sat i gang.
Og når vi så ligesom under det ene forslag B 19
behandler etablering af sprøjtefrie randzoner langs haver og naturarealer og vandløb og søer, så tror jeg, de fleste partier her i Folketinget udmærket ved, at vi jo har lavet en vældig god vandmiljøplan III, hvor vi lige i den her tid sidder og taler om, hvordan det skal være med de her bufferzoner og den slags ting og bl.a. også lugtvejledningen.
Så man er i gang med at tage nogle initiativer, hvor man får en reduktion af det område, hvor der skal sprøjtes.
Derfor så man også i vandmiljøplan III-forhandlingerne, at vi ligesom gik ind og sagde fra Dansk Folkepartis side: Vi skal have flere penge afsat til økologi.
Lad os få fremmet de økologiske jordbrug.
Det var en af de mærkesager, som vi fremsatte i forhandlingerne, og som vi også fik gennemført.
Derfor synes jeg, at man skal glæde sig over de fremskridt, der er sket på det område.
Så kan vi konstatere, at på økologiområdet er der et fald i antallet af folk, der ønsker at være økologiske landmænd.
Hvad skyldes det?
Er det forbrugerne, der ikke ønsker at købe varerne, eller hvad er det, der skal til her?
Tror man, at man afhjælper problemet ved bare at give endnu flere penge uden egentlig at kunne komme af med varen?
Nej, der skal være en sammenhæng i det her spil, så det er klart, vi skal gøre en stor indsats, og derfor mener vi selvfølgelig også, at vi skal afvise de her forslag, som de ligger her i dag.
Vi ved jo også, når vi taler om sprøjtefri zoner omkring almen vandforsyning, at så er der jo ikke noget i det her forslag, som sikrer, at der ikke kan forekomme sprøjtemidler i de vandforsyningsanlæg.
Det er sådan, at vi udmærket godt ved, at sprøjtemidler, pesticider ligesom kan vandre i grundvandet, så vi har ingen garanti for, at lige nøjagtig de 300 m er den rigtige afstand.
Men det er vigtigt, at vi har fokus på det her område.
Det er netop derfor, at Dansk Folkeparti bidrager ved at være med i en pesticidhandlingsplan, som korrekt nok løber fra 2004 til 2009.
Der er det netop, vi siger: Hvis vi kan få udlagt nogle sprøjtefri randzoner, 25.000 ha, så har det nogle fordele, og derfor bakker vi op omkring det.
Vi ved jo også godt om Bicheludvalgets anbefalinger om randzoner og om de her læhegn og alle de her ting, at når man går ind og gør det obligatorisk, så er der måske nogle af de her landmænd, som siger, at det så bedre kan betale sig, at man fjerner de randzoner, de læhegn.
Er det det, Enhedslisten ønsker at opnå med deres forslag, at man faktisk får færre læhegn og den slags ting i Danmark?
Det tror jeg ikke er det, de ønsker.
Vi kan selvfølgelig ikke stå her i dag og sige, at vi kan udstede en garanti for det her.
Nu skal man bare tænke på, at pesticidhandlingsplanen kun har virket i ganske kort tid, og vi har så set det første resultat.
Man kan sige: Er det godt nok?
Nej det kan blive endnu bedre.
Men vi ønsker, at det bliver bedre.
Derfor er vi da parate til at se på tingene, som de skrider frem, når vi kommer længere hen i processen, og vi ligesom kan få et klart billede af, hvad der sker.
Så bare fordi man sætter sig nogle store mål, er det altså ikke sikkert, at man opnår målene.
Man må også ligesom sige, at vi ikke alle sammen skal være sortseere i dag, vi skal også ligesom prøve at sige, er det her er et skridt i den rigtige retning, og så mener jeg, at vi i hvert fald er godt på vej.
Vi skal have tillid til de ambitiøse mål, som er sat her, vi skal have tillid til, at landmændene også vil leve op til de ting, der er blevet dem pålagt her.
Vi ved godt, der er andre partier her i Folketinget, som overhovedet ikke har tillid til hverken kommunerne eller til landmændene.
Men jeg synes da, at disse i hvert fald fortjener, at man viser dem en vis tillid.
Lad os ellers se på det.